techiaith/cofnodycynulliad_en-cy huggingface dataset:
English: Thanks very much. First of all, I think it's really important that people note that about 20,000 people are treated in terms of dentistry each week in Wales, and the number of dentists has risen in 2018 and 2019 above 1,500. Of course, one of the issues we've had is that the aerosol generating capacity that happens was very dangerous during COVID, and that's where we saw a massive reduction in the ability of patients to get access. Now, I'm very pleased that we've at last seen a de-escalation of the IPC advice in relation to dental practices, and so they will now make their own risk assessment and hopefully they will schedule different people according to the respiratory risks and perhaps put them together at the end of the day. The other issue that we've really focused on is contract reform. In the past, as you know, we've paid according to the units of dental activity. That has completely changed now, and I'm really pleased that 78 per cent of NHS dentists have now moved onto the new contract. What that will mean is that we will see them taking on board new NHS patients, and there will be a requirement to reduce the routine and repetitive work that has been done in the past that didn't necessarily move things on for people.
Welsh: Diolch yn fawr. Yn gyntaf oll, credaf ei bod yn bwysig iawn fod pobl yn nodi bod tua 20,000 o bobl yn cael eu trin gan wasanaethau deintyddol bob wythnos yng Nghymru, ac mae nifer y deintyddion wedi codi yn 2018 a 2019 i dros 1,500. Wrth gwrs, un o'r problemau a gawsom oedd bod cynhyrchiant aerosol mewn practisau deintyddol yn beryglus iawn yn ystod COVID, a dyna lle y gwelsom ostyngiad enfawr yng ngallu cleifion i gael mynediad. Nawr, rwy'n falch iawn ein bod o'r diwedd wedi gweld cyngor ar atal a rheoli heintiau yn cael ei lacio mewn perthynas â phractisau deintyddol, ac felly byddant bellach yn gwneud eu hasesiad risg eu hunain a gobeithio y byddant yn trefnu gwahanol bobl yn ôl y risgiau anadlol ac efallai'n eu rhoi gyda'i gilydd ar ddiwedd y diwrnod. Y mater arall yr ydym wedi canolbwyntio'n fanwl arno yw diwygio contractau. Yn y gorffennol, fel y gwyddoch, rydym wedi talu yn ôl nifer yr unedau o weithgarwch deintyddol. Mae hynny wedi newid yn llwyr yn awr, ac rwy'n falch iawn fod 78 y cant o ddeintyddion y GIG bellach wedi symud at y contract newydd. Golyga hynny y byddwn yn eu gweld yn derbyn cleifion GIG newydd, a bydd yn ofynnol iddynt leihau'r gwaith rheolaidd ac ailadroddus a wnaed yn y gorffennol nad oedd o reidrwydd yn symud pethau ymlaen i bobl.
English: Well, a follow-up from the last question. Certainly, the health boards are responsible for the planning and assessment of dental provision to meet the local population needs. The Welsh Government is working on reforming the dental contract to focus on prevention and needs-based treatment in order to create more access for new NHS patients.
Welsh: Wel, dilyniant o'r cwestiwn diwethaf. Yn sicr, mae'r byrddau iechyd yn gyfrifol am gynllunio ac asesu darpariaeth ddeintyddol i ddiwallu anghenion y boblogaeth leol. Mae Llywodraeth Cymru yn gweithio ar ddiwygio'r contract deintyddol i ganolbwyntio ar atal a thriniaeth sy'n seiliedig ar angen er mwyn creu mwy o fynediad i gleifion GIG newydd.
English: Minister, it is teeth again. Like many in this Siambr, you'll know that I have repeatedly raised the issue of access to dentistry in mid and west Wales over the last year. I am grateful to you for the funding to support an additional dentist in Llandrindod Wells, although, sadly, there have been no expressions of interest in the role since February. I understand, Minister, that part of the solution may be increasing the availability of dental therapists and nurses. I understand that dental therapists, for example, can complete fillings in children and single fillings in adults. So, I wondered, Minister, what steps you may be taking to increase the training of more dental therapists and nurses to help us in mid and west Wales. And do you have any targets or thresholds that would signal a point of improvement for patients? Diolch yn fawr iawn.
Welsh: Weinidog, dyma ni'n trafod dannedd eto. Fel llawer yn y Siambr hon, fe fyddwch yn gwybod fy mod wedi codi mater mynediad at ddeintyddiaeth dro ar ôl tro yng nghanolbarth a gorllewin Cymru dros y flwyddyn ddiwethaf. Rwy'n ddiolchgar i chi am yr arian i gefnogi deintydd ychwanegol yn Llandrindod, er, yn anffodus, ni chafwyd unrhyw ddatganiadau o ddiddordeb yn y rôl ers mis Chwefror. Weinidog, deallaf mai rhan o'r ateb o bosibl fyddai cynyddu argaeledd therapyddion a nyrsys deintyddol. Deallaf y gall therapyddion deintyddol, er enghraifft, wneud llenwadau i blant a llenwadau sengl i oedolion. Felly, Weinidog, tybed pa gamau y gallech eu cymryd i gynyddu hyfforddiant mwy o therapyddion a nyrsys deintyddol i'n helpu yn y canolbarth a'r gorllewin. Ac a oes gennych unrhyw dargedau neu drothwyon a fyddai'n arwydd o welliant i gleifion? Diolch yn fawr iawn.
English: Thanks, Jane, and thanks for your continued focus on this issue. It's certainly keeping my feet to the fire. I'm pleased to say that this new contract will, as I say, hopefully see 5,000 additional people who currently can't get access to NHS dentists in Powys getting access, and 13,000 people in the Hywel Dda area. So, we have put money on the table, but, as you note, money is not going to fix this alone. We put £2 million on the table last year and there's recurrent funding of £2 million, but, actually, what we're seeing is that dentists just don't want to pick it up, they don't want to play. And so, you're absolutely right that what we need to do is to think around new ways of doing things, and that's why we are very focused on using dental therapists in the way that you suggest. This is certainly something that I've raised with all of the health boards in my annual appraisals with them - something that I raised just this week with the chair of the Powys health board. Certainly, one of the things that we are seeing, for example, is an increase of 74 places in the foundation training of dental places. So, things are improving, but what I'm trying to do is to see if we can push a lot further on those people who are able to do a lot of the work that dentists have been doing in the past.
Welsh: Diolch, Jane, a diolch am eich ffocws parhaus ar y mater hwn. Mae'n sicr yn cadw'r pwysau arnaf fi. Rwy'n falch o ddweud y bydd y contract newydd hwn, fel y dywedais, yn arwain at weld 5,000 o bobl ychwanegol nad ydynt yn gallu cael mynediad at ddeintyddion y GIG ym Mhowys ar hyn o bryd yn cael mynediad, a 13,000 o bobl yn ardal Hywel Dda. Felly, rydym wedi rhoi arian ar y bwrdd, ond fel y nodwch, nid yw arian ar ei ben ei hun yn mynd i ddatrys hyn. Rhoesom £2 filiwn ar y bwrdd y llynedd a cheir cyllid rheolaidd o £2 filiwn, ond mewn gwirionedd, yr hyn a welwn yw nad yw deintyddion am ei gael, nid ydynt am chwarae. Ac felly, rydych yn llygad eich lle fod angen inni feddwl am ffyrdd newydd o wneud pethau, a dyna pam ein bod yn canolbwyntio ar ddefnyddio therapyddion deintyddol yn y ffordd a awgrymwch. Mae hyn yn sicr yn rhywbeth a godais gyda'r holl fyrddau iechyd yn fy arfarniadau blynyddol gyda hwy - rhywbeth a godais yr wythnos hon gyda chadeirydd bwrdd iechyd Powys. Yn sicr, un o'r pethau a welwn, er enghraifft, yw cynnydd o 74 o leoedd mewn hyfforddiant deintyddol sylfaenol. Felly, mae pethau'n gwella, ond rwy'n ceisio gweld a allwn wthio'n llawer pellach ar y bobl sy'n gallu gwneud llawer o'r gwaith y mae deintyddion wedi bod yn ei wneud yn y gorffennol.
English: Health boards continue to develop services in line with the Royal College of Psychiatrists' standards for perinatal mental health. This is being supported by additional service improvement funding this year, which builds on our previous investment.
Welsh: Mae byrddau iechyd yn parhau i ddatblygu gwasanaethau yn unol â safonau Coleg Brenhinol y Seiciatryddion ar gyfer iechyd meddwl amenedigol. Cefnogir y gwaith gan gyllid gwella ychwanegol ar gyfer gwasanaethau eleni, sy'n adeiladu ar ein buddsoddiad blaenorol.
English: Diolch, Weinidog. New mothers have had a really tough couple of years. The pandemic has resulted in so many of them going through a lot of milestones alone, suffering from acute loneliness and isolation at what could otherwise have been a really happy time. I'd like to know, please, Minister, if an assessment has been made of the effects the pandemic has had on new parents and children born since 2020. How has not being able to see people face to face affected them, what about the impact of staffing changes, and how has the work of community perinatal health teams been impacted, or health visitors? And finally, Minister, what work is being undertaken now to make sure that new parenthood is a time that all parents can cherish?
Welsh: Diolch, Weinidog. Mae mamau newydd wedi cael ychydig o flynyddoedd anodd iawn. Mae'r pandemig wedi arwain at gynifer ohonynt yn mynd drwy lawer o gerrig milltir ar eu pen eu hunain, yn dioddef o unigrwydd ac arwahanrwydd mawr ar adeg a allai fod wedi bod yn hapus iawn fel arall. Os gwelwch yn dda, Weinidog, hoffwn wybod a oes asesiad wedi'i wneud o'r effeithiau y mae'r pandemig wedi'u cael ar rieni newydd a phlant a aned ers 2020. Sut y mae methu gweld pobl wyneb yn wyneb wedi effeithio arnynt, beth am effaith newidiadau staffio, a sut yr effeithiwyd ar waith timau iechyd amenedigol cymunedol, neu ymwelwyr iechyd? Ac yn olaf, Weinidog, pa waith a wneir yn awr i sicrhau bod bod yn rhiant newydd yn amser y gall pob rhiant ei fwynhau?
English: Thank you very much, Delyth, for that important question, and, as you highlight, it has been really difficult to have a new baby during lockdown. I think we all recognise that, and you'll recall that I led a debate in this Chamber as a backbencher on babies in lockdown. So, we are very cognisant in Welsh Government of the challenges. I know that perinatal services adapted really quickly to the pandemic, although some of that work was, by necessity, undertaken on a virtual basis, and the same was true with health visitors. But we are very mindful of what families have been through. Services are getting back on track. We've invested very significantly in our tier 0 and lower level support for anyone with mental health issues, and we've also made additional funding available for 2022-23 to support services most impacted by the pandemic and key priority areas in our 'Together for Mental Health' strategy, and that includes perinatal mental health services, which are a priority in the strategy. And we are expecting health boards now to be compliant with the Royal College of Psychiatrists' workforce standards - on standard 1 by April 2023 - and they've all been asked to prioritise perinatal support. As part of the additional funding we've made available, they've been asked to bid against that and provide detailed information on what they're doing with that, and we are, officials are, currently assessing those submissions from health boards.
Welsh: Diolch yn fawr iawn am y cwestiwn pwysig hwnnw, Delyth, ac fel y dywedwch, mae wedi bod yn anodd iawn cael babi newydd yn ystod y cyfyngiadau symud. Credaf ein bod i gyd yn cydnabod hynny, ac fe fyddwch yn cofio imi arwain dadl yn y Siambr fel aelod o'r meinciau cefn ar fabanod yn ystod y cyfyngiadau symud. Felly, rydym yn ymwybodol iawn o'r heriau yn Llywodraeth Cymru. Gwn fod gwasanaethau amenedigol wedi addasu'n gyflym iawn i'r pandemig, er bod rhywfaint o'r gwaith hwnnw, o reidrwydd, wedi'i wneud ar sail rithwir, ac roedd yr un peth yn wir am ymwelwyr iechyd. Ond rydym yn ymwybodol iawn o'r hyn y mae teuluoedd wedi bod drwyddo. Mae gwasanaethau'n dod yn ôl ar y trywydd iawn. Rydym wedi buddsoddi'n sylweddol iawn yn ein cymorth haen 0 a chymorth lefel is i unrhyw un sydd â phroblemau iechyd meddwl, ac rydym hefyd wedi darparu cyllid ychwanegol ar gyfer 2022-23 i gefnogi gwasanaethau yr effeithiwyd arnynt fwyaf gan y pandemig a meysydd blaenoriaeth allweddol yn ein strategaeth 'Law yn Llaw at Iechyd Meddwl', ac mae hynny'n cynnwys gwasanaethau iechyd meddwl amenedigol, sy'n flaenoriaeth yn y strategaeth. Ac rydym yn disgwyl i fyrddau iechyd gydymffurfio yn awr â safonau gweithlu Coleg Brenhinol y Seiciatryddion - ar safon 1 erbyn Ebrill 2023 - a gofynnwyd iddynt i gyd flaenoriaethu cymorth amenedigol. Fel rhan o'r cyllid ychwanegol a ddarparwyd gennym, gofynnwyd iddynt wneud cais ar gyfer hynny a darparu gwybodaeth fanwl am yr hyn y maent yn ei wneud gyda'r arian hwnnw, ac rydym ni, mae swyddogion, wrthi'n asesu'r cyflwyniadau hynny gan fyrddau iechyd ar hyn o bryd.
English: Certainly, going through a pregnancy and having a baby is a life-changing event. Postnatal depression, however, and other perinatal mental health problems, such as women experiencing eating problems during and after pregnancy, including possible other causes, can be incredibly dangerous to mother and baby. It is an issue I've remained very passionate about. Around one in five women experience a perinatal mental health problem during pregnancy or within the early postnatal years. And, shockingly, when writing this response, I was shocked to find that 70 per cent of mothers will hide or underplay their illness. So, what ongoing discussions is the Welsh Government having with our healthcare specialists? You know, time after time, week after week, I stand here, when there are so many pressures on my own local health board, and how can I be assured that those mothers who are really seeking help for perinatal depression or any mental health issue - ? How can I be assured, Deputy Minister, or Minister, that they're going to get the absolute support that they need? Thank you.
Welsh: Yn sicr, mae mynd drwy feichiogrwydd a chael babi yn ddigwyddiad sy'n newid bywydau. Fodd bynnag, gall iselder ôl-enedigol a phroblemau iechyd meddwl amenedigol eraill, megis menywod yn cael problemau bwyta yn ystod ac ar ôl beichiogrwydd, gan gynnwys achosion eraill posibl, fod yn hynod beryglus i'r fam a'r baban. Mae'n fater rwyf wedi parhau i fod yn angerddol iawn yn ei gylch. Mae tua un o bob pum menyw yn profi problem iechyd meddwl amenedigol yn ystod beichiogrwydd neu yn ystod y blynyddoedd ôl-enedigol cynnar. Ac yn frawychus, wrth ysgrifennu'r ymateb hwn, cefais syndod o weld y bydd 70 y cant o famau'n cuddio eu salwch neu'n ymatal rhag ei ddatgelu'n llawn. Felly, pa drafodaethau parhaus y mae Llywodraeth Cymru yn eu cael gyda'n harbenigwyr gofal iechyd? Wyddoch chi, dro ar ôl tro, wythnos ar ôl wythnos, rwy'n sefyll yma, pan fydd cymaint o bwysau ar fy mwrdd iechyd lleol fy hun, a sut y gallaf fod yn sicr fod y mamau sy'n chwilio'n daer am gymorth ar gyfer iselder amenedigol neu unrhyw fater iechyd meddwl - ? Sut y gallaf gael sicrwydd, Ddirprwy Weinidog, neu Weinidog, y byddant yn cael y gefnogaeth lwyr sydd ei hangen arnynt? Diolch.
English: Thank you, Janet, and you can be assured, absolutely, that this is a priority for Welsh Government. That's why we made the recurrent funding available, to establish perinatal mental health teams. They are up and running in all parts of Wales. I was very pleased to go and meet the perinatal team in Betsi, who are doing some really excellent work supporting families at what can be, as you say, a really challenging time in their lives. But we know that we need to do more, which is why we're continuing to prioritise investment in perinatal mental health services, and this is also a priority for things like Health Education and Improvement Wales's workforce plan. But we have made really good progress in terms of establishing those teams, and we will continue to prioritise our focus on perinatal mental health, because we recognise it's not just for the families; it's about giving babies the best possible start in life.
Welsh: Diolch, Janet, a gallwch fod yn gwbl dawel eich meddwl fod hyn yn flaenoriaeth i Lywodraeth Cymru. Dyna pam y gwnaethom sicrhau bod y cyllid rheolaidd ar gael, i sefydlu timau iechyd meddwl amenedigol. Maent ar waith ym mhob rhan o Gymru. Roeddwn yn falch iawn o gyfarfod â'r tîm amenedigol yn Betsi, sy'n gwneud gwaith rhagorol iawn yn cefnogi teuluoedd ar adeg a all fod, fel y dywedwch, yn gyfnod heriol iawn yn eu bywydau. Ond rydym yn gwybod bod angen inni wneud mwy, a dyna pam ein bod yn parhau i flaenoriaethu buddsoddiad mewn gwasanaethau iechyd meddwl amenedigol, ac mae hyn hefyd yn flaenoriaeth i bethau fel cynllun gweithlu Addysg a Gwella Iechyd Cymru. Ond rydym wedi gwneud cynnydd da iawn yn sefydlu'r timau hynny, a byddwn yn parhau i flaenoriaethu ein ffocws ar iechyd meddwl amenedigol, oherwydd rydym yn cydnabod nad ar gyfer y teuluoedd yn unig y mae hyn; mae'n ymwneud â rhoi'r dechrau gorau posibl mewn bywyd i fabanod.
English: Buffy Williams. Buffy Williams. Ah, there you go. Oh, no - . Yes. Start now, thank you.
Welsh: Buffy Williams. Buffy Williams. A, dyna chi. O, na - . Ie. Dechreuwch yn awr, diolch.
English: Diolch, Llywydd. The birth of a child is one of the most intense and emotional experiences in a woman's life, but sometimes the best-planned births can quickly become an event where, sadly, anything but joy and happiness is felt. Support for mothers, their birth partners and their families throughout the perinatal period is absolutely crucial for this reason. On top of the dedicated uned gobaith in Swansea Bay, the support is available across all seven health boards through dedicated perinatal mental health support teams and through the third sector via charities like Mothers Matter. Will the Minister provide an update on the progress made to provide perinatal mental health support training to all healthcare professionals involved in the perinatal period, and how is the Welsh Government ensuring charities like Mothers Matter are adequately funded to enable them to continue to provide invaluable support to mothers and their families?
Welsh: Diolch, Lywydd. Genedigaeth plentyn yw un o'r profiadau mwyaf dwys ac emosiynol ym mywyd menyw, ond weithiau gall y genedigaethau sydd wedi'u cynllunio orau droi'n gyflym i fod yn ddigwyddiad heb fawr o lawenydd a hapusrwydd, yn anffodus. Mae cymorth i famau, eu partneriaid geni a'u teuluoedd drwy gydol y cyfnod amenedigol yn gwbl hanfodol am y rheswm hwn. Yn ogystal â'r uned gobaith benodedig ym Mae Abertawe, mae'r gefnogaeth ar gael ar draws y saith bwrdd iechyd drwy dimau cymorth iechyd meddwl amenedigol penodedig a chan y trydydd sector drwy gyfrwng elusennau fel Mothers Matter. A wnaiff y Gweinidog ddarparu'r wybodaeth ddiweddaraf am y cynnydd a wnaed i ddarparu hyfforddiant cymorth iechyd meddwl amenedigol i bob gweithiwr gofal iechyd proffesiynol sy'n ymwneud â'r cyfnod amenedigol, a sut y mae Llywodraeth Cymru yn sicrhau bod elusennau fel Mothers Matter yn cael eu hariannu'n ddigonol i'w galluogi i barhau i ddarparu cymorth amhrisiadwy i famau a'u teuluoedd?
English: Thank you. At present, the C21 north Wales medical training programme at Bangor University is delivered in collaboration with Cardiff University. This initiative was introduced to reflect the Welsh Government's commitment to deliver medical training in north Wales, and it will form the basis of the curriculum of the north Wales medical school.
Welsh: Diolch. Ar hyn o bryd, mae'r rhaglen hyfforddiant meddygol C21 gogledd Cymru ym Mhrifysgol Bangor yn cael ei darparu ar y cyd gyda Phrifysgol Caerdydd. Cafodd y fenter hon ei chyflwyno i adlewyrchu ymrwymiad Llywodraeth Cymru i ddarparu hyfforddiant meddygol yn y gogledd, a bydd hon yn sail i gwricwlwm ysgol feddygol gogledd Cymru.
English: Thank you very much for that update, and I look forward to seeing the medical school receiving a brand new centre in the middle of the city of Bangor in due course, which will be able to contribute to the regeneration of the high street in the city. Your Government's strategy, 'More than just words', emphasises that having care in your first language is vital to the quality of that care. This is true for monolingual Welsh-speaking young children who haven't yet acquired English, and it's also true for adults who have lost the use of their second language. So, can you therefore explain to me how the Bangor medical school will contribute to this work of producing bilingual doctors? Will you outline your expectations in terms of recruiting bilingual students to be trained in the north Wales medical school? And what targets, what quotas, will be required and will have to be introduced by the two universities that are a part of this project?
Welsh: Diolch i chi am y diweddariad, a dwi'n edrych ymlaen i weld yr ysgol feddygol yn cael canolfan newydd sbon yng nghanol dinas Bangor maes o law, fydd yn gallu cyfrannu yn ogystal at y gwaith o adfywio'r stryd fawr yn y ddinas. Mae strategaeth eich Llywodraeth chi, 'Mwy na geiriau', yn pwysleisio bod cael gofal yn eich iaith gyntaf yn allweddol i ansawdd y gofal yna. Mae hyn yn wir am blant bach uniaith Gymraeg sydd heb gaffael y Saesneg ac mae o'n wir hefyd am oedolion sydd wedi colli'r defnydd o'u hail iaith. Fedrwch chi felly egluro wrthyf i sut bydd ysgol feddygol Bangor yn cyfrannu at y gwaith o greu doctoriaid dwyieithog? A wnewch chi amlinellu eich disgwyliadau chi o ran recriwtio myfyrwyr dwyieithog ar gyfer eu hyfforddi yn ysgol feddygol y gogledd? A pha dargedau, pa gwotâu, sydd eu hangen i'w cyflwyno gan y ddwy brifysgol sydd yn rhan o'r prosiect yma?
English: Thank you. Improving the well-being of Wales is at the heart of everything we do, thanks to our groundbreaking Well-being of Future Generations (Wales) Act 2015. Examples of specific actions include the healthy and active fund, which aims to support projects that increase the physical activity of those who are currently sedentary or have very low levels of activity and improve mental well-being.
Welsh: Diolch. Mae gwella llesiant Cymru wrth wraidd popeth a wnawn, diolch i'n Deddf Llesiant Cenedlaethau'r Dyfodol (Cymru) 2015 sy'n torri tir newydd. Mae enghreifftiau o gamau gweithredu penodol yn cynnwys y gronfa iach ac egnïol, i gefnogi prosiectau sy'n cynyddu gweithgarwch corfforol y rhai nad ydynt yn gwneud fawr o weithgarwch corfforol ar hyn o bryd, os o gwbl, a gwella lles meddyliol.
English: Thank you for that answer, Deputy Minister. During this Men's Health Week, I wanted to raise an issue directly impacting the mental well-being of my constituents, which is the Denbigh Men's Shed. We're all aware of the fantastic work undertaken by Men's Sheds in creating places where loneliness and isolation are addressed in a friendly environment, and where men can chat and enjoy each other's company. Denbigh Men's Shed has been operating out of Trefeirian on Love Lane, and it's owned by Betsi Cadwaladr University Health Board, but it's recently been told that they can no longer use the site. This has caused tremendous upset and anxiety for the group, already struggling with the loss of one of its members to suicide, unfortunately. Deputy Minister, I have asked the health board to urgently resolve these issues, but I'm just asking today if there's anything you or your officials can do to intervene with the health board in order to ensure that Denbigh Men's Shed can open back up as soon as possible. Thank you.
Welsh: Diolch am yr ateb hwnnw, Ddirprwy Weinidog. Yn ystod yr Wythnos Iechyd Dynion hon, roeddwn eisiau codi mater sy'n effeithio'n uniongyrchol ar les meddyliol fy etholwyr, sef Sied Dynion Dinbych. Rydym i gyd yn ymwybodol o'r gwaith gwych a wneir gan Men's Sheds ar greu mannau lle mae unigrwydd ac arwahanrwydd yn cael sylw mewn amgylchedd cyfeillgar, a lle y gall dynion sgwrsio a mwynhau cwmni ei gilydd. Mae Sied Dynion Dinbych wedi bod yn gweithredu o Drefeirian ar Love Lane, ac mae'n eiddo i Fwrdd Iechyd Prifysgol Betsi Cadwaladr, ond dywedwyd wrthynt yn ddiweddar na chânt ddefnyddio'r safle mwyach. Mae hyn wedi achosi gofid a phryder aruthrol i'r grŵp, sydd eisoes yn dioddef ar ôl colli un o'u haelodau i hunanladdiad, yn anffodus. Ddirprwy Weinidog, rwyf wedi gofyn i'r bwrdd iechyd ddatrys y problemau hyn ar frys, ond rwy'n gofyn heddiw a oes unrhyw beth y gallwch chi neu eich swyddogion ei wneud i ymyrryd yn y bwrdd iechyd er mwyn sicrhau y gall Sied Dynion Dinbych ailagor cyn gynted â phosibl. Diolch yn fawr.